CELEX: 32013R0096
Language: hr
Date: 2013-02-01 00:00:00
Title: Provedbena uredba Komisije (EU) br. 96/2013 od 1. veljače 2013. o odobrenju pripravka od Lactobacillus buchneri NCIMB 30139 i pripravka od Lactobacillus casei ATTC PTA 6135 kao dodataka hrani za životinje za sve životinjske vrste  Tekst značajan za EGP

03/Sv. 067
            
            
               HR
            
            
               Službeni list Europske unije
            
            
               85
            
         32013R0096
   
               L 033/21
            
            
               SLUŽBENI LIST EUROPSKE UNIJE
            
            
               01.02.2013.
            
         PROVEDBENA UREDBA KOMISIJE (EU) br. 96/2013
   od 1. veljače 2013.
   o odobrenju pripravka od Lactobacillus buchneri NCIMB 30139 i pripravka od Lactobacillus casei ATTC PTA 6135 kao dodataka hrani za životinje za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja. Članak 10. stavak 7. Uredbe (EZ) br. 1831/2003 u vezi s njezinim člankom 10. stavcima 1. do 4. utvrđuje posebne odredbe za procjenu proizvoda koji su se koristili u Uniji kao dodaci za siliranje na datum kad je ta Uredba postala primjenjiva.
            
         
               (2)
            
            
               U skladu s člankom 10. stavkom 1. Uredbe (EZ) br. 1831/2003 pripravak od Lactobacillus buchneri NCIMB 30139 i pripravak od Lactobacillus casei ATTC PTA 6135 uneseni su u Registar Zajednice dodataka hrani za životinje kao postojeći proizvodi koji pripadaju funkcionalnoj skupini dodataka za siliranje, za sve vrste životinja.
            
         
               (3)
            
            
               U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7., podneseni su zahtjevi za odobrenje tih pripravaka kao dodataka hrani za životinje za sve vrste životinja i za njihovo uvrštenje u kategoriju „Tehnološki dodaci” i funkcionalnu skupinu „Dodaci za siliranje”. Ti su zahtjevi bili popraćeni detaljima i dokumentima koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (4)
            
            
               Europska agencija za sigurnost hrane (dalje u tekstu „Agencija”) zaključila je u mišljenjima od 11. rujna 2012. (2) i 12. rujna 2012. (3) da pod predloženim uvjetima korištenja, dotični pripravci nemaju štetan učinak na zdravlje životinja, zdravlje ljudi ili okoliš. Agencija je također zaključila da pripravak od Lactobacillus buchneri NCIMB 30139 može poboljšati konzerviranje krmiva, koje se lako silira, povećanjem proizvodnje octene kiseline, a pripravak od Lactobacillus casei ATTC PTA 6135 može povećati proizvodnju silaže od krmiva, koje se lako silira, smanjenjem vrijednosti pH i poboljšanjem konzerviranja suhe tvari. Agencija ne smatra da postoji potreba za posebnim zahtjevima za praćenje nakon stavljanja na tržište. Također je provjerila izvješće o analitičkoj metodi dodataka hrani za životinje u hrani za životinje koje je dostavio Referentni laboratorij osnovan Uredbom (EZ) br. 1831/2003.
            
         
               (5)
            
            
               Procjena dotičnih pripravaka pokazuje da su uvjeti za odobrenje predviđeni u članku 5. Uredbe (EZ) br. 1831/2003 ispunjeni. U skladu s tim korištenje tih pripravaka trebalo bi odobriti kako je definirano u Prilogu ovoj Uredbi.
            
         
               (6)
            
            
               S obzirom na to da sigurnosni razlozi ne zahtijevaju trenutačnu primjenu izmjena uvjeta odobrenja, primjereno je dozvoliti prijelazno razdoblje kako bi se zainteresirane strane mogle pripremiti za ispunjenje novih zahtjeva koji proizlaze iz odobrenja.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Odobrenje
   Pripravci definirani u Prilogu koji pripadaju kategoriji dodataka hrani za životinje „Tehnološki dodaci” i funkcionalnoj skupini „Dodaci za siliranje” odobravaju se kao dodaci hrani za životinje u hranidbi životinja pod uvjetima utvrđenima u tom Prilogu.
   Članak 2.
   Prijelazne mjere
   Pripravci definirani u Prilogu i hrana za životinje koja ih sadrži proizvedeni i označeni prije 22. kolovoza 2013. u skladu s pravilima primjenjivima prije 22. veljače 2013. mogu se i dalje stavljati na tržište i koristiti do iscrpljenja postojećih zaliha.
   Članak 3.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. veljače 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  EFSA Journal 2012; 10(9):2883.
   
      (3)  EFSA Journal 2012; 10(9):2884.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Najviša dob
            
            
               Najmanji sadržaj
            
            
               Najveći sadržaj
            
            
               Ostale odredbe
            
            
               Trajanje odobrenja
            
         
               CFU/kg svježe tvari
            
         
               
                  Kategorija tehnoloških dodataka. Funkcionalna skupina: dodaci za siliranje
               
            
         
               1k20734
            
            
               —
            
            
               
                  Lactobacillus buchneri
               
               NCIMB 30139
            
            
               
                  Sastav dodatka hrani za životinje
               
               Pripravak od Lactobacillus buchneri NCIMB 30139 koji sadrži najmanje 5 × 1010 CFU/g dodatka hrani za životinje
               
                  Karakteristike aktivne tvari
               
               
                  Lactobacillus buchneri NCIMB 30139
               
                  Analitička metoda
                   (1)
               
               Metoda brojenja u dodatku hrani za životinje: metoda razmazivanja po pločici (EN 15787).
               Identifikacija: gel-elektroforeza u pulsirajućem polju (PFGE).
            
            
               Sve životinjske vrste
            
            
               —
            
            
               —
            
            
               —
            
            
               
                           1.
                        
                        
                           U uputama za korištenje dodatka hrani za životinje i premiksa navesti temperaturu skladištenja i rok valjanosti.
                        
                     
                           2.
                        
                        
                           Minimalna doza dodatka hrani za životinje kada se ne koristi u kombinaciji s drugim mikroorganizmima kao dodacima za siliranje: 1 × 108 CFU/kg svježe tvari.
                        
                     
                           3.
                        
                        
                           Dodatak hrani za životinje koristi se u krmivu koje se lako silira (2).
                        
                     
                           4.
                        
                        
                           Za sigurnost: Tijekom rukovanja preporučuje se korištenje zaštite za disanje i rukavica.
                        
                     
            
               22. veljače 2023.
            
         
               1k20735
            
            
               —
            
            
               
                  Lactobacillus casei
               
               ATTC PTA 6135
            
            
               
                  Sastav dodatka hrani za životinje
               
               Pripravak od Lactobacillus casei ATTC PTA 6135 koji sadrži najmanje 1 × 1010 CFU/g dodatka hrani za životinje
               
                  Karakteristike aktivne tvari
               
               
                  Lactobacillus casei ATTC PTA 6135
               
                  Analitička metoda
                   (1)
               
               Metoda brojenja u dodatku hrani za životinje: metoda razmazivanja po pločici (EN 15787)
               Identifikacija: gel-elektroforeza u pulsirajućem polju (PFGE).
            
            
               Sve životinjske vrste
            
            
               —
            
            
               —
            
            
               —
            
            
               
                           1.
                        
                        
                           U uputama za korištenje dodatka hrani za životinje i premiksa navesti temperaturu skladištenja i rok valjanosti.
                        
                     
                           2.
                        
                        
                           Minimalna doza dodatka kada se ne koristi u kombinaciji s drugim mikroorganizmima kao dodacima za siliranje: 1,3 × 106 CFU/kg svježe tvari.
                        
                     
                           3.
                        
                        
                           Dodatak se koristi u krmivu koje se lako silira (2).
                        
                     
                           4.
                        
                        
                           Za sigurnost: tijekom rukovanja preporučuje se korištenje zaštite za disanje i rukavica.
                        
                     
            
               22. veljače 2023.
            
         
      (1)  Detalji o analitičkim metodama dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx
   
      (2)  Krmivo koje se lako silira: > 3 % topljivih ugljikohidrata u svježem materijalu. Kako je definirano u Uredbi Komisije (EZ) br. 429/2008 (SL L 133, 22.5.2008., str. 1.).